Η **Δημόσια Βιβλιοθήκη του Τορόντο (TPL) (**γαλλικά: Bibliothèque publique de Toronto) είναι ένα δίκτυο δημόσιων βιβλιοθηκών που βρίσκεται στο Τορόντο (Οντάριο). Είναι το μεγαλύτερο σύστημα δημόσιων βιβλιοθηκών στον Καναδά και το 2008 είχε την υψηλότερη κατά κεφαλήν κυκλοφορία από οποιοδήποτε άλλο σύστημα δημοσίων βιβλιοθηκών διεθνώς, γεγονός που την καθιστά το μεγαλύτερο δίκτυο δημόσιων βιβλιοθηκών στον κόσμο. Στη Βόρεια Αμερική, κατέχει την υψηλότερη επισκεψιμότητα σε σύγκριση με άλλα μεγάλα αστικά συστήματα. Η Δημόσια Βιβλιοθήκη του Τορόντο, που ιδρύθηκε ως βιβλιοθήκη του Ινστιτούτου Μηχανικής το 1830, αποτελείται πλέον από 100 παραρτήματα  και κατέχει πάνω από 12 εκατομμύρια τεκμήρια στη συλλογή της.

Ιστορία
-------

Η πρώτη συνδρομητική υπηρεσία βιβλιοθήκης που άνοιξε στην πόλη ήταν στις 9 Δεκεμβρίου 1810, στο Elmsley House. Τον Απρίλιο του 1813, αρκετοί Αμερικανοί αξιωματικοί υπό τις διαταγές του Commodore Issac Chauncey λεηλάτησαν βιβλία από τη βιβλιοθήκη. Όταν ο Chauncey ανακάλυψε ότι αξιωματικοί του είχαν στην κατοχή τους τα κλεμμένα βιβλία αφού επέστρεψαν στο Sackets Harbor διέταξε να επιστραφούν τα βιβλία στο Γιορκ. Αλλά μέχρι να φτάσουν τα βιβλία στον προορισμό τους η βιβλιοθήκη είχε ήδη κλείσει. Εν τέλει τα βιβλία δημοπρατήθηκαν το 1822.

Το 1830, ιδρύθηκε μια βιβλιοθήκη στο Ινστιτούτο Μηχανικής της Υόρκης. Το 1882, το επαρχιακό νομοθετικό σώμα, με πρωθυπουργό τον Όλιβερ Μόουατ,  ψήφισε τον Νόμο για τις Ελεύθερες Βιβλιοθήκες το 1882. Κατόπιν δημοψηφίσματος που πραγματοποιήθηκε την 1η Ιανουαρίου 1883, οι ψηφοφόροι ψήφισαν υπέρ της δημιουργίας μιας δημοτικής βιβλιοθήκης στην πόλη. Ο δημοτικός σύμβουλος Τζον Χάλαμ, που η ιστορικός Μπαρμπαρα Myrvold περιγράφει ως «βιβλιολάτρης », ήταν ο σημαντικότερος υποστηρικτής της νέας βιβλιοθήκης.

To 1884 η Δημόσια Βιβλιοθήκη του Τορόντο άνοιξε επίσημα και πήρε τη θέση του Ινστιτούτου Μηχανικής. Ο Τζον Χάλαμ έγινε τότε ο πρώτος επικεφαλής βιβλιοθηκάριος και συμπλήρωσε τη συλλογή με βιβλία αξίας 15.000 δολαρίων που αγοράστηκαν σε ένα ταξίδι στην Αγγλία στα τέλη του 1883.

Μεταξύ 1907 και 1916, κτίστηκαν δέκα βιβλιοθήκες με πόρους του Andrew Carnegie Trust. Αρκετές από αυτές τις βιβλιοθήκες του Carnegie χρησιμοποιούνται ακόμα από τη δημόσια βιβλιοθήκη. Η αρχική Κεντρική Βιβλιοθήκη Αναφοράς, αντικαταστάθηκε από το Φοιτητικό Κέντρο Κοφλερ στο Πανεπιστήμιο του Τορόντο. 

Ο Χένρι Κάμινγκς Κάμπελ ήταν Επικεφαλής Βιβλιοθηκάριος της Δημόσιας Βιβλιοθήκης του Τορόντο από το 1956 έως το 1978 και ο πρώτος Διευθυντής Βιβλιοθηκάριος που κατείχε Δίπλωμα Επαγγελματίας Βιβλιοθηκονομίας. Συνέβαλε στην επέκταση και στην προσαρμογή της βιβλιοθήκης σε μια ολοένα και πιο ζωντανή και πολυπολιτισμική πόλη.

Κατά τη συγχώνευση του Τορόντο το 1998, τα επιμέρους συστήματα βιβλιοθηκών όλων των περιφερειακών δήμων συγχωνεύτηκαν στο σύστημα του Μητροπολιτικού Τορόντο:

* Δημόσια Βιβλιοθήκη East York, ιδρύθηκε το 1967, 5 παραρτήματα
* Δημόσια Βιβλιοθήκη Etobicoke, ιδρύθηκε το 1950, 13 παραρτήματα
* Δημόσια Βιβλιοθήκη North York, ιδρύθηκε το 1955, 19 παραρτήματα
* Δημόσια Βιβλιοθήκη Σκάρμπορω, ιδρύθηκε το 1955, 19 παραρτήματα
* Δημόσια Βιβλιοθήκη Γιορκ, ιδρύθηκε το 1967, 6 παραρτήματα
* Δημόσια Βιβλιοθήκη Μετροπολιταν Τορόντο, ιδρύθηκε το 1967, 1 παράρτημα
* Παλιά Δημόσια Βιβλιοθήκη του Τορόντο, ιδρύθηκε το 1883, 33 παραρτήματα

Το αποτέλεσμα ήταν ότι η Δημόσια Βιβλιοθήκη του Τορόντο κατείχε το μεγαλύτερο σύστημα βιβλιοθηκών στη Βόρεια Αμερική, που εξυπηρετούσε πληθυσμό 2,3 εκατομμυρίων ανθρώπων με 98 παραρτήματα εκείνη την εποχή.

Το 2004, μια νέα βιβλιοθήκη άνοιξε στο St. James Town του Τορόντο, ανεβάζοντας τον συνολικό αριθμό των υποκαταστημάτων σε 99. Το 2014, η 100η βιβλιοθήκη της πόλεως κτίστηκε και άνοιξε στο κέντρο του Σκάρμπορω.

Διοίκηση
--------

Η Δημόσια Βιβλιοθήκη του Τορόντο διοικείται από ένα συμβούλιο που διορίζεται από το Δημοτικό Συμβούλιο του Τορόντο. Το συμβούλιο αποτελείται από οκτώ πολίτες, τέσσερις δημοτικούς συμβούλους και τον δήμαρχο ή τον εκπρόσωπό του  .

Υπηρεσίες
---------

### Συλλογές

Η συλλογή της βιβλιοθήκης ξεπερνά τα 12 εκατομμύρια τεκμήρια.

### Ειδικές συλλογές

Οι ειδικές συλλογές της Δημόσιας Βιβλιοθήκης του Τορόντο βρίσκονται σε διάφορα παραρτήματα της πόλεως. Ένας αριθμός ειδικών συλλογών φυλάσσεται στο Κέντρο Ειδικών Συλλογών Marilyn & Charles Baillie της Βιβλιοθήκης Αναφοράς του Τορόντο. Οι ειδικές συλλογές της βιβλιοθήκης αναφοράς περιλαμβάνουν τη συλλογή Arthur Conan Doyle και τη Συλλογή Baldwin του Καναδά.

Ειδικές συλλογές στεγάζονται επίσης σε άλλα παραρτήματα της Συλλογής Επιστημονικής Φαντασίας Merril της Δημόσιας Βιβλιοθήκης του Τορόντο και της Συλλογής Πρώιμων Παιδικών Βιβλίων του Όσμπορν, που βρίσκεται στο παράρτημα Lillian H. Smith. Η συλλογή Rita Cox Black and Caribbean Heritage βρίσκεται σε τέσσερα υποκαταστήματα των TPL, Malvern, Maria A. Shchuka, Parkdale, York Woods. 

Λεωφορείο Bookmobile
### Κινητή Βιβλιοθήκη

Η Βιβλιοθήκη (TPL) διαθέτει δύο Κινητές Βιβλιοθήκες (λεωφορεία Bookmobile) (24' Blue Bird CS), στοχεύοντας τις κοινότητες που δεν έχουν εύκολη πρόσβαση στα υποκατάστημα της βιβλιοθήκης. Υπάρχουν 32 τακτικές στάσεις Bookmobile στο Τορόντο, συμπεριλαμβανομένης μιας στο νησί Ward.  Η αντίληψη των Κινητών Βιβλιοθηκών χρησιμοποιήθηκε στα συστήματα βιβλιοθηκών των πρώην δήμων North York και Σκάρμπορω καθώς και στο Τορόντο ήδη από το 1948 

### Μουσικά όργανα

Από τον Απρίλιο του 2016, το παράρτημα Parkdale διαθέτει μια συλλογή μουσικών οργάνων, όπως κιθάρες, βιολιά, πλήκτρα, κρουστά και άλλα που μπορούν να δανειστούν δωρεάν με κάρτα χρήστη της Βιβλιοθήκης.

### Ελεύθερη πρόσβαση

Οι κάτοικοι του Τορόντο μπορούν να δανειστούν κάρτες μουσείων με την κάρτα χρηστή της βιβλιοθήκης τους. Κάθε "πάσο" επιτρέπει έως και 2 ενήλικες και 4 παιδιά να εισέλθουν σε έναν χώρο. Τα δελτία διανέμονται με σειρά προτεραιότητας, και ανανεώνονται κάθε Σάββατο πρωί κατά το άνοιγμα. Η ελεύθερη πρόσβαση με (πάσο) για δημοφιλείς τοποθεσίες, όπως ο ζωολογικός κήπος του Τορόντο, το ROM (Βασιλικό Μουσείο Οντάριο) και το Επιστημονικό Κέντρο του Οντάριο, έχουν πολύ μεγάλη ζήτηση και απαιτούν αναμονή στην ουρά. 

### Τεχνολογία

Οι υπηρεσίες τεχνολογίας της Δημόσιας Βιβλιοθήκης του Τορόντο περιλαμβάνουν υπολογιστές δημόσιας πρόσβασης και δωρεάν ασύρματη πρόσβαση στο Διαδίκτυο σε όλα τα υποκαταστήματα. Η Βιβλιοθήκη παρέχει επίσης πρόσβαση σε ηλεκτρονικά βιβλία, μουσική, ταινίες και άλλες ηλεκτρονικές συλλογές. Όλες οι βιβλιοθήκες διαθέτουν επίσης τουλάχιστον έναν ασπρόμαυρο εκτυπωτή όπου οι χρήστες χρεώνονται 0,15 $ ανά σελίδα. Στη Βιβλιοθήκη Αναφοράς του Τορόντο, υπάρχει το μοναδικό δημόσιο έγχρωμο εκτυπωτή στο σύστημα. Ο ιστότοπος της Δημόσιας Βιβλιοθήκης του Τορόντο επιτρέπει στους χρήστες να κάνουν κράτηση υλικού και να το μεταφέρουν στο προτιμώμενο υποκατάστημα του χρήστη. Η βιβλιοθήκη διαθέτει μια γραμμή βοήθειας Dial-a-Story, η οποία διαβάζει ιστορίες σε παιδιά σε δεκαέξι γλώσσες.

### Ψηφιακό περιεχόμενο

Όσοι διαθέτουν την κάρτα χρηστή της Δημόσιας Βιβλιοθήκης του Τορόντο μπορούν να δανείζονται ψηφιακά βιβλία, μουσική και ταινίες από το 2014, δημιουργώντας έναν λογαριασμό στην ηλεκτρονική πλατφόρμα Hoopla. Από το 2018, η Δημόσια Βιβλιοθήκη του Τορόντο συνεργάζεται με την Kanopy, μια πλατφόρμα ροής με περισσότερες από 30.000 ταινίες και ντοκιμαντέρ, που επιτρέπει στους χρήστες της βιβλιοθήκης να μεταδίδουν έως και οκτώ αρχεία το μήνα μετά την εγγραφή τους χρησιμοποιώντας την κάρτα βιβλιοθήκης.

Τα ψηφιακά αρχεία της βιβλιοθήκης παρέχουν άμεση πρόσβαση σε ιστορικές εικόνες, συμπεριλαμβανομένων φωτογραφιών από το Toronto Star's Photographic Archives, καρτ ποστάλ, χάρτες, σπάνια ψηφιακά βιβλία και άλλα. 

Η Δημόσια Βιβλιοθήκη του Τορόντο προσφέρει υπηρεσίες ομιλούντων βιβλίων, ηλεκτρονικών βιβλίων και ηλεκτρονικών περιοδικών, όπως: OverDrive eBooks και eAudiobooks, Zinio eMagazines, OneClick Digital eAudiobooks, Safari Tech & Business Books Online, TumbleBook Library, Ebsco eBooks, που παρέχονται μέσω του ιστότοπου της ψηφιακής βιβλιοθήκης. 

Δημόσιες βιβλιοθήκες του Τορόντο σε σχέση με την πυκνότητα πληθυσμού (2015)

Δείτε επίσης
------------

* Κατάλογος μεγαλύτερων βιβλιοθηκών
* Καναδάς
* Τορόντο

Παραπομπές
----------

1. ↑  «The Great Equalizer: Toronto Public Library». Cities of Migration. 16 Απριλίου 2013.
2. 1 2 3  «2009 Annual Performance Measures and Strategic Plan Update» (PDF). Toronto Public Library. Αρχειοθετήθηκε από το πρωτότυπο (PDF) στις 10 Ιανουαρίου 2016. Ανακτήθηκε στις 4 Ιουνίου 2010.
3. ↑  Pelley, Lauren (2015-05-20). «Toronto Public Library opens 100th branch in Scarborough». *Toronto Star*.. Ανακτήθηκε στις 2015-05-20.
4. 1 2  Kupferman, Steve (2014-05-28). «Fort York gets the ultimate condo amenity: a flashy new public library». *Toronto Life* (Toronto Life Publishing Company). Αρχειοθετήθηκε από το πρωτότυπο στις 2014-05-29.. Ανακτήθηκε στις 2021-11-14.
5. ↑  «Message from the Mayor» (PDF). *Toronto Public Library Strategic Plan 2000-2008*. Toronto Public Library Board. 2000. σελ. 4. Ανακτήθηκε στις 7 Αυγούστου 2011.
6. ↑  «History of Toronto Public Library». Toronto Public Library. 2011. Ανακτήθηκε στις 7 Αυγούστου 2011.
7. 1 2  «War of 1812: The Battle of York». Toronto Public Library. 2019. Ανακτήθηκε στις 12 Απριλίου 2019.
8. 1 2  Myrvold 1986, σελ. 65.
9. ↑  Bruce 1994, σελ. 72.
10. ↑  *The Free Libraries Act, 1882*, SO 1882 (45 Vict), c 22
11. ↑  Myrvold 1986, σελίδες 65–65.
12. ↑  «Topics of the Week». *The Week : A Canadian Journal of Politics, Literature, Science and Arts* **1** (2): 17. 1883-12-13. .
13. ↑  Murray, Stuart (2009). *The library : an illustrated history*. New York, NY: Skyhorse Pub. ISBN 9781616084530. OCLC 277203534.
14. ↑  «Central Library». Αρχειοθετήθηκε από το πρωτότυπο στις 21 Φεβρουαρίου 2010.
15. ↑  "In Memoriam Henry Cummings Campbell" by Paula de Ronde, August 24th, 2009, Hart House, University of Toronto.
16. ↑  «City of Toronto Act, 1997, SO 1997, c 2». CanLII. Ανακτήθηκε στις 15 Μαρτίου 2014.
17. ↑  «Staff Directory, Divisions & Customer Service» (PDF). 4 Αυγούστου 2017. Αρχειοθετήθηκε από το πρωτότυπο (PDF) στις 6 Ιουνίου 2011.
18. ↑  «Scarborough Civic Centre Branch : Hours & Locations».
19. ↑  «Toronto Public Appointments Decision Body Profile». *toronto.ca*.. Ανακτήθηκε στις 2018-01-19.
20. ↑  «Special Collections & Rare Books». Toronto Public Library. 2018. Ανακτήθηκε στις 17 Νοεμβρίου 2018.
21. ↑  «Arthur Conan Doyle Collection». Toronto Public Library. 2018. Ανακτήθηκε στις 17 Νοεμβρίου 2018.
22. ↑  «Baldwin Collection of Canadiana». Toronto Public Library. 2018. Ανακτήθηκε στις 17 Νοεμβρίου 2018.
23. ↑  «Merril Collection of Science Fiction». Toronto Public Library. 2018. Ανακτήθηκε στις 17 Νοεμβρίου 2018.
24. ↑  «Osborne Collection of Early Children's Books». Toronto Public Library. 2018. Ανακτήθηκε στις 17 Νοεμβρίου 2018.
25. ↑  «Rita Cox Black and Caribbean Heritage Collection». Toronto Public Library. 2018. Ανακτήθηκε στις 17 Νοεμβρίου 2018.
26. ↑  «Bookmobiles : Hours & Locations : Toronto Public Library». Torontopubliclibrary.ca. Αρχειοθετήθηκε από το πρωτότυπο στις 9 Φεβρουαρίου 2010. Ανακτήθηκε στις 15 Μαρτίου 2014.
27. ↑  «History of Toronto Public Library : About the Library» (στα αγγλικά). *Toronto Public Library*.. Ανακτήθηκε στις 2018-01-19.
28. ↑  «Borrow a Musical Instrument : Toronto Public Library». *Toronto Public Library* (στα Αγγλικά). Ανακτήθηκε στις 20 Απριλίου 2016.
29. ↑  «Use Your Toronto Library Card to Visit Museums for Free». Αρχειοθετήθηκε από το πρωτότυπο στις 19 Απριλίου 2017. Ανακτήθηκε στις 14 Νοεμβρίου 2021.
30. ↑  «FAQ : How do I place a hold on the website?». Torontopubliclibrary.ca. Ανακτήθηκε στις 8 Αυγούστου 2014.
31. ↑  "Once Upon a Line". *Toronto Star*, November 5, 2018, page A1
32. ↑  Slaughter, Graham (7 Απριλίου 2014). «Toronto Public Library launches Hoopla, Netflix-like movie and music service» – μέσω Toronto Star.
33. ↑  «Stream free movies, tv shows and docs with Toronto Public Library's new service». Metro Toronto. Αρχειοθετήθηκε από το πρωτότυπο στις 13 Μαρτίου 2018. Ανακτήθηκε στις 14 Νοεμβρίου 2021.
34. ↑  «Kanopy».
35. ↑  «Digital Archive» (στα αγγλικά). *Toronto Public Library*.. Ανακτήθηκε στις 2017-12-19.
36. ↑  «Downloads & eBooks : Books, Video, Research & More».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δημόσια Βιβλιοθήκη του Τορόντο** |

* Official website
* Οι 10 μεγαλύτερες βιβλιοθήκες του κόσμου

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139203769
* LCCN: n82220766
* ISNI: 0000 0001 0665 5110
* SUDOC: 028325710
* NKC: ko2016926051

 |

 |